.

 proiect

**GUVERNUL REPUBLICII MOLDOVA**

**H O T Ă R Î R E nr.\_\_\_**

din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 20\_\_\_

mun. Chişinău

**cu privire la transmiterea unui bun imobil.**

În temeiul art. 2 lit. c) şi art. 8 alin. (2) din Legea nr. 523-XIV din 16 iulie 1999 cu privire la proprietatea publică a unităţilor administrativ-teritoriale (Monitorul Oficial al Republicii Moldova, 1999, nr. 124 - 125, art. 611), cu modificările şi completările ulterioare, art. 6 alin. (1) lit. a) şi art. 14 alin. (1) lit. b) din Legea nr. 121-XVI din 4 mai 2007 privind administrarea şi deetatizarea proprietăţii publice (Monitorul Oficial al Republicii Moldova, 2007, nr. 90-93, art. 401), cu modificările şi completările ulterioare, Guvernul

**HOTĂRĂŞTE :**

1.Se transmite, cu titlu gratuit cu acordul Consiliului comunal Mingir, raionul Hîncești, blocul locativ cu 16 apartamente, nr. cadastral 5345204521.01, satul Mingir, din proprietatea publică a statului, în proprietatea publică a comunei Mingir.

2.Agenţia Proprietăţii Publice, în comun cu Consiliul comunal Mingir, raionul Hîncești, va institui comisia de transmitere şi va asigura, în termen de 60 zile, transmiterea bunului imobil prevăzut în pct. 1 din prezenta hotărîre, conform Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr.901 din 31 decembrie 2015 (Monitorul Oficial al Republicii Moldova, 2016, nr.1, art. 2).

3.Agenţia Relaţii Funciare şi Cadastru, la cererea autorităţii administraţiei publice locale, va asigura înregistrarea dreptului de proprietate asupra bunului imobil respectiv în modul stabilit de lege.

|  |  |
| --- | --- |
| **PRIM-MINISTRU** | **Pavel FILIP**  |
|  |  |
| Contrasemnează: |  |
| **Viceprim-ministru,** **ministrul economiei**  | **Octavian CALMÎC** |
| **Ministrul finanţelor**  | **Octavian ARMAȘU**  |

**Notă informativă**

**la proiectul Hotărârii de Guvern**

**cu privire la transmiterea unui bun imobil**

Proiectul dat a fost elaborat în temeiul art. 6 alin. (1) lit. a) şi art. 7 alin. (3) lit. i) din Legea nr. 121-XVI din 4 mai 2007 privind administrarea şi deetatizarea proprietăţii publice şi în baza prevederilor pct.7, lit.h), alin.2) din Regulamentul privind organizarea şi funcţionarea Ministerului Economiei, aprobat prin Hotărîrea Guvernului nr.690 din 13 noiembrie 2009. Proiectul are drept scop asigurarea gestionării și exploatării eficiente a blocului locativ.

Conform art.8 alin.(2) din Legea nr.523 din 16.07.1999 cu privire la proprietatea publică a unității administrativ-teritoriale transmiterea patrimoniului din proprietatea publică a statului în proprietatea publică a unității administrativ-teritoriale se face prin hotărîre a Guvernului, cu acordul consiliului local respectiv.

La moment majoritatea apartamentelor din blocul locativ cu numărul cadastral 5345204521.01, comuna Mingir, raionul Hîncești au fost privatizate de locatari în temeiul Legii privatizării fondului de locuinţe nr.1324 din 10.03.1993, iar bunul imobil este înregistrat în Registrul bunurilor imobile ca proprietate a Republicii Moldova.

Ţinînd cont de Decizia Consiliului comunal Mingir nr. 2/1-9 din 26 februarie 2016, privind preluarea blocului locativ cu 16 apartamente situat în intravilanul localității, în corespundere cu prevederele art. 38 din Legea nr. 317-XV din 18 iulie 2003 privind actele normative ale Guvernului şi ale altor autorități ale administrației publice centrale și locale Ministerul Economiei a elaborat proiectul hotărîrii de Guvern ,,Cu privire la transmiterea unui imobil” și îl prezintă spre examinare și aviz.

Implementarea proiectului dat nu implică cheltuieli financiare din contul bugetului de stat.

Prezentul proiect de hotărâre este supus dezbaterilor publice, fiind plasat pe pagina web a ministerului www.mec.gov.md, la compartimentul ”Transparenţa în procesul decizional”.

**Viceprim-ministru,**

**ministrul economiei Octavian CALMÎC**